**Sažetak sjednice Vijeća GFO održane 6. studenog 2018. (dio koji se tiče studenata):**

**-**svim studentima izrađene su **službene mail adrese** koje su dužni preuzeti osobno kod informatičara

-u prvoj polovici studenog otvaraju se **prijave za Erasmus+ natječaj** koje ostaju otvorene tri tjedna (savjetuje se što ranija prijava)

-na poticaj Fizičkog odsjeka formirano je povjerenstvo od tri nastavnika s Geofizičkog odsjeka koje će zajedno s tročlanim povjerenstvom Fizičkog odsjeka **razvijati novi plan i program za preddiplomski studij Geofizika**. Na taj način studij više ne bi bio isti u prve dvije godine kao i integrirani studij Fizika; smjer istraživački

-izdan je **nacrt novog pravilnika o diplomskom ispitu i radu** čijom će se konačnom verzijom definirati sve njihove sastavnice

-uvažena je molba studenata u vezi wc-a te je **odobreno korištenje toaleta kod knjižnice** (u prizemlju)

-Vijeće je posebno **pohvalilo sve studente sudionike i pobjednike Zagreb Climathona 2018.** te je u planu i prezentacija rješenja drugim studentima i djelatnicima odsjeka